La mianserina és un fàrmac antidepressiu heterocíclic de perfil similar a l'amitriptilina, però presenta menys efectes anticolinèrgics i cardiotòxics.
Actualment, només hi ha dos medicaments comercialitzats amb aquest principi actiu:(1)(2)
La indicació terapèutica aprovada és "millorar els símptomes de depressió en aquells casos de malaltia depressiva en què estigui indicada una teràpia farmacològica".
A la pràctica clínica, tradicionalment s'ha fet servir en gent gran, amb trastorns depressius lleus, fonamentalment amb ansietat o insomni.
(2) Les dades de consum indiquen que avui en dia, a Catalunya, hi ha més de 2.000 persones en tractament amb mianserina amb una edat mitjana de 71 anys, i la majoria són dones (73%).
La mianserina actua a nivell presinàptic i incrementa la síntesi d'amines, s'absorbeix ràpidament i té una semivida d'eliminació de 20-30 hores.(3) Les dosis habitualment emprades oscil·len entre 30-90 mg/dia i no hi ha evidència que dosis superiors a les recomanades siguin efectives en els pacients que no responen a les dosis inicials.(3)
Des del laboratori fabricant, MSD, s'informa que actualment ambdues presentacions de Lantanon® presenten problemes de subministrament com a conseqüència de dificultats de fabricació a causa d'un canvi en el nombre de comprimits dels envasos.
Avui en dia, les previsions apunten al fet que el subministrament de Lantanon® es podria restablir a finals del mes de juny.
La mianserina no es comercialitza com a medicament genèric però l'Agencia Española de Medicamentos y Productos Sanitarios ha habilitat l'accés com a medicació estrangera.
En cas que en un futur hi torni haver problemes de disponibilitat d'aquest medicaments es recomanaria tenir en compte les següents consideracions:
No iniciar cap nou tractament amb mianserina.
Cal fer una avaluació individualitzada als pacients que estan en tractament amb mianserina tenint en compte els escenaris següents:
És difícil fer una recomanació concreta que s'adapti a totes les situacions clíniques, per tant, la selecció de l'antidepressiu més adequat s'ha de fer de forma individualitzada.
No obstant això, cal tenir en compte que entre tots els antidepressius disponibles, la mirtazapina és el principi actiu farmacològicament més similar, tot i que no es considera un equivalent terapèutic.
La mirtazapina està indicada en el tractament de la depressió major i en algunes situacions s'utilitza en combinació amb altres antidepressius quan la resposta és parcial.
(1)(2) La dosi de mirtazapina recomanada en l'adult és inicialment de 15-30 mg/dia durant 2-4 setmanes administrada abans d'anar a dormir.
Posteriorment, s'ajusta la dosi en funció de la resposta fins a un màxim de 45 mg/dia.(5)
En cas que es considerés oportuna la mirtazapina com a alternativa terapèutica a la mianserina, es recomana fer un període de depuració (washout) de 2 a 5 semivides entre la retirada i la introducció del nou antidepressiu.
Les guies recomanen una reducció gradual de la dosi (25% cada 4 setmanes) fins a suspendre-la i després d'aproximadament 2-5 dies iniciar la mirtazapina a dosis baixes.
Tot i això, també indiquen que en algunes situacions clíniques es podria prescindir d'aquest període de depuració si es fa amb precaució, tot realitzant un control estricte del pacient i si les consideracions clíniques com la gravetat de la malaltia avalen el benefici-risc.(6).
En aquesta situació o en cas de manca de medicament, el canvi de mianserina a mirtazapina es podria fer de forma directa, a dosis equipotents i intensificant el seguiment del pacient.
Actualment, hi ha problemes de subministrament de totes les presentacions de mianserina i s'estima que la situació no es resoldrà fins al mes de juny.
A Catalunya hi ha aproximadament 1.500 pacients en tractament amb aquest medicament.